da en en en fr de da id da nb da da da da en da da da da fr da da en en
9 gærder for 15 til legspinnere i en T 20 kamp - 2. holdet slog Nørrebros elitehold - Svanholm Cricketklub
Søndag d. 19. april 2015 kl. 21:21 af Henrik Pfaff
Førsteholdet holdt pause, da landsholdet spillede træningskampe i Irland, så den østlige T 20 var aflyst. Til gengæld var 2. og 3., holdet samt juniorerne i sving, juniorerne med en ordinær turneringskamp mod KB, mens de to andre kampe var T 20 kampe.
Nørrebro, der spiller i elitedivisionen i stedet for Glostrup, stillede op med 4 tidligere svanholmere og de udgjorde det meste af holdets ungdom. Deres nyeste rekrut fra Svanholm, sidste års 3.holdsanfører Shabaz Shahzad er blevet totalt uspillelig efter skiftet og tog 5 gærder for 11 på 3 overe med sine legspinnere. Heldigvis kom han først på som 7 bowler, hvor vi havde skrabet 101 sammen for 5 gærder.
Hans første offer var vores ubestridte ”man of te match” Hasan Rashid, hvem man virkelig undte en god halvleg efter han i sidste kamp var løbet ud uden at få et point. Han holdt stort set alene sammen på halvlegen med 56, inden han blev Shazads første offer.
127 kunne det blive til.
Der var fem nørrebroere ude for 39 efter 9 overe, da et af de største naturtalenter, vi har haft i vores folder, den til Nørrebro udvandrede Nabil Ghulam km ind og strøede om sig med grænseslag. Vi tyede til Hasan Rashid og den langsomme pitch må have været skabt for legspinnere på denne forårsdag, for inden han var færdig med at kaste sine 4 overe var Nørrebro ude for 96 og Rashid havde taget 4 gærder for 7.
Så de to legspinnere tog i en T 20 kamp 9 gærder for 15 på syv overe – de ser man ikke hver dag.
3. holdet muntrede sig mod Taastrup II, der startede med 100/9. Khizar Javaid 3/15 på 4 overe, Toke Larsen 2/13.
Khizar er et af vore store unge talenter, som skjuler sig på et 3. hold, da deltagelse i træning ikke tiltaler ham. Men han var en nydelse at se på under hans 45 not out. Azaan Ur-Rehman kronede sin flotte weekend med 25 not out. Vi passerede for 2 gærder på 15 overe.
Juniorerne uden deres first strings Mads Henriksen og Saif Ahmad stillede op mod rækkens formodede næstbedste hold KB, der startede med 108/8 i 30 overes kampen. 2 gærder for henholdsvis 24, 17 og 16 til Saud Munir, Azaan Ur Rehman og Nabil Asghar.
Da Jonas Henriksen var ude i første over, skulle der spilles omhyggeligt af de næste, for uden de to førende spillere var gærdesiden ikke bred. Det gjorde Saud Munir (46) og Azaan Ur Rehman (25 not out) og vi passerede for 2 gærder.